《金陵贡院斋居次林待用都宪韵》
明代·王缜

雪光摇日薄窗纱，鸟雀喧晴散晚衙。一穗檀云飞野马，九衢歌吹闹春蛙。

心斋旋洗黄尘净，风急难欺白帽斜。清兴逼人禁不得，倚床信笔走龙蛇。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。